લોકસભાની ચુંટણીઓ પૂર્વે વિવિધ રાજકીય પક્ષો દ્વારા જીત મેળવવાની કવાયત જોરશોરથી ચાલી રહી છે. ત્યારે ભરૂચના પશ્ચિમ વિસ્તારમાંથી કોંગ્રેસની રેલીને મસ્જિદ નજીક ઢોલ નગારાં વગાડવાની ના પાડતાં કોંગી કાર્યકરોએ ભાજપના નગરસેવક ફઝલ પટેલ પર હુમલો કર્યો હતો. નગરસેવક ઉપરાંત તેમના અન્ય એક મિત્રને ઢીકાપાટુનો માર પણ મારવામાં આવ્યો છે. નગરસેવક અને તેના મિત્રોને ભરૂચ સિવિલ હોસ્પિટલમાં સારવાર અર્થે ખસેડાયા છે.